Байраннал гьантрай аьдлу-низам дуруччин |\nБайраннал гьантрай аьдлу-низам дуруччин\nАпрельданул 22-нний ДР-лул БакIчи Владимир Васильевлул каялувшиврий хьунни Дагъусттаннай аьдлу-низам дуруччаврил хIакъиравусса Координациялул батIаву.\nЦалчин ххал бивгьунни майрал байраннал гьантрай респуб­ликалий аьдлу-низам дуру­ччаврил ва нигьачIаврия мюхчан хьунсса давуртту даврил масъала.\nРеспубликалул БакIчинал тIимунийну, МахIачкъалалив хьунтIиссар азарахъул инсантал гьурттусса митинг ва Ххувшаврил Кьинилул савлугъиндарансса «БивкIу бакъасса полк» тIисса акция, мукунна цаймигу шадлугъру.\nМуницIун бавхIуну, инсан­турал мюхчаншиву давур­ттая бувсунни ДР-лул виваллил иширттал министр Аьбдурашид МахIаммадовлул. Мунал тIимунийну, полициялул дуллай бур профилактикалул давуртту, байбивхьуну бур «Ярагъ» тIисса операция буллай, мунил лагрулий зевххуну бур автоматру, ттупанчартту, пIякь учайсса затру.\nЖяматийсса низам дуручлан­тIиссар сайки 8000 инсаннал, миннавух бикIантIиссар республикалул виваллил иширттал органнал зузалт, Росгвардиялул аьралитал, халкьуннал дружинниктал, волонтертал. Мукунна агьамсса даву дуллантIиссар ххуллул низам дуруччаврил цIанийгу.\nБайраннал гьантрай цIу дагьавриясса мюхчаншиву дуру­ччаврил хIакъираву бувсунни ДР-лул МЧС-рал хъунама Нариман КъазимахIаммадовлул. Мунал тIимунийну, ми гьантрай цIу дагьавриясса мюхчаншиву дуручлантIиссар 1900 зузалал ва 260 техникалул.\nМахIачкъалаллал мэр Салман Дадаевлул бувсунни шагьрулул администрациялул дуллали­сса хIадуршиннал хIакъираву.\nПредыдущая записьДугьайсса аьрщи узданну ядан аьркинссарСледующая записьСпектакль «Кровь и слезы» удостоился диплома «За лучшую режиссуру»